LT Europos Sąjungos oficialusis leidinys C 108/19

Pakeitimo paraiškos paskelbimas pagal Tarybos reglamento (EB) Nr. 510/2006 dėl žemės ūkio produktų ir maisto produktų geografinių nuorodų ir kilmės vietos nuorodų apsaugos 6 straipsnio 2 dalį

2011/C 108/10

Šiuo paskelbimu suteikiama teisė pareikšti prieštaravimą pakeitimo paraiškai pagal Tarybos reglamento (EB) Nr. 510/2006 (1) 7 straipsnį. Prieštaravimo pareiškimai Komisijai turi būti pateikti per šešis mėnesius nuo paraiškos paskelbimo.

PAKEITIMO PARAIŠKA

TARYBOS REGLAMENTAS (EB) Nr. 510/2006

PAKEITIMO PARAIŠKA PAGAL 9 STRAIPSNĮ

„PATACA DE GALICIA“/„PATATA DE GALICIA“

EB Nr.: ES-PGI-0105-0205-17.03.2010

SGN ( X ) SKVN ( )

1. Keičiamos produkto specifikacijos dalys:

 Produkto pavadinimas Produkto aprašymas Geografinė vietovė  Kilmės įrodymas Gamybos būdas  Ryšys su geografine vietove  Ženklinimas etiketėmis  Nacionaliniai reikalavimai Kita ( )

2. Pakeitimo (-ų) pobūdis:

Bendrojo dokumento arba santraukos pakeitimas  Įregistruotos SKVN ar SGN specifikacijos, kurios bendrasis dokumentas ar santrauka neskelbti, pakeitimas  Specifikacijos pakeitimas, dėl kurio nereikia keisti paskelbto bendrojo dokumento (Reglamento (EB) Nr. 510/2006 9 straipsnio 3 dalis)  Laikinas specifikacijos pakeitimas dėl valdžios institucijų nustatytų privalomų sanitarijos ar fitosanitarijos priemonių (Reglamento (EB) Nr. 510/2006 9 straipsnio 4 dalis)

3. Pakeitimai:

3.1. Produkto aprašymas:

Remiantis 2009 m. sausio 16 d. Karaliaus dekretu Nr. 31/2009, kuriuo patvirtinamas nacionalinėje rinkoje vartoti skirtų bulvių prekybos standartas (B.O.E. Nr. 21, 2009 m. sausio 24 d.), pakeisti produkto dydžiai, kurie nuo šiol yra:

„Dydis ne mažesnis kaip 35 mm. Vis dėlto, prekiauti 18–35 mm dydžio bulvėmis leidžiama, jei jos žymimos užrašu „patata menuda fuera de calibre“ (dydžio reikalavimų neatitinkančios mažos bulvės) arba kitokiu atitinkamu prekės aprašymu“.

3.2. Geografinė vietovė:

Į gamybos vietovę įtrauktos gretimos savivaldybės, t. y. Castrelo do Val, Laza, Monterrei, Oímbra ir Verín, priklausančios A Limia vietovei.

3.3. Gamybos būdas:

Išbraukti su sodinimo tankumu susiję reikalavimai, nes dėl to sprendžia pats ūkininkas, atsižvelgdamas į sodinimui naudojamus įrankius ir dydį.

Vietoj apkaupimo galima naudoti kitą panašų auginimo būdą.

Remiantis 2009 m. sausio 16 d. Karaliaus dekretu Nr. 31/2009, kuriuo patvirtinamas nacionalinėje rinkoje vartoti skirtų bulvių prekybos standartas (B.O.E. Nr. 21, 2009 m. sausio 24 d.), pakeisti pakuočių dydžiai.

Nuo šiol 20 kg pakuotes gali naudoti restoranai, viešbučiai ir kiti stambūs klientai, kurie to pageidauja.

3.4. Kita:

Reikalavimas, kad bulvės būtų vienodo dydžio, neprivalomas ant prekių pakuočių, kurių grynasis svoris yra didesnis nei 5 kg. Pakuotėms, kurių grynasis svoris nedidesnis kaip 5 kg, didžiausių ir mažiausių bulvių skirtumas negali būti didesnis nei 35 mm.

BENDRASIS DOKUMENTAS

TARYBOS REGLAMENTAS (EB) Nr. 510/2006

„PATACA DE GALICIA“/„PATATA DE GALICIA“

EB Nr.: ES-PGI-0105-0205-17.03.2010

SGN ( X ) SKVN ( )

1. Pavadinimas:

„Pataca de Galicia“/„Patata de Galicia“

2. Valstybė narė arba trečioji šalis:

Ispanija

3. Žemės ūkio produkto arba maisto produkto aprašymas:

3.1. Produkto rūšis:

1.6 klasė. Švieži ar perdirbti vaisiai, daržovės ir grūdai.

3.2. Produkto, kuriam taikomas 1 punkte nurodytas pavadinimas, aprašymas:

Tai žmonėms vartoti skirti Solanum tuberosum L. rūšies Kennebec veislės šakniagumbiai.

Saugoma geografine nuoroda „Pataca de Galicia“ ženklinamų bulvių ypatybės:

— Šakniagumbių forma – nuo apvalių iki ovalo formos,

— Turi negilių akučių,

— Žievė lygi ir plona,

— Žievės spalva – gelsva,

— Minkštimo spalva – balta,

— Tekstūra: bulvės liečiant kietos, o išvirtos – sviestiškos, kramtant pakankamai kietos,

— Tinkamumas vartoti: labai tinkamos dėl didelio sausųjų medžiagų kiekio, taip pat dėl spalvos, aromato ir skonio ypatybių paruošus,

— Analitinės savybės: daugiau nei 18 % sausųjų medžiagų ir mažiau nei 0,4 % redukuojančiojo cukraus.

3.3. Žaliavos (taikoma tik perdirbtiems produktams):

—

3.4. Pašarai (taikoma tik gyvūninės kilmės produktams):

—

3.5. Specialūs gamybos veiksmai, atliktini nustatytoje geografinėje vietovėje:

Produktas turi būti auginamas, sandėliuojamas ir pakuojamas nustatytoje geografinėje vietovėje.

Šios bulvės sandėliuojamos ir pakuojamos geografinėje vietovėje, siekiant išsaugoti ypatingas jų savybes. Taip pat reikia atsižvelgti į tai, kad sandėliai ir pakavimo įmonės dažniausiai yra įsisteigusios rajonuose, kur auginamos aukščiausios kokybės bulvės. Dėmesys atkreiptinas į tai, kad pakavimo metu daug patirties turintys darbuotojai laikydamiesi tradicijų bulves rankomis išrūšiuoja. Taip daroma ir siekiant, kad galutinė produkto kokybė nenukentėtų vežant (bulvės nebūtų labai apdaužytos, vežamos netinkamoje temperatūroje ir kt.) ir dėl netinkamų sandėliavimo sąlygų.

3.6. Specialios pjaustymo, trynimo, pakavimo ir kt. taisyklės:

Vartoti skirtos saugoma geografine nuoroda (SGN) „Pataca de Galicia“ arba „Patata de Galicia“ ženklinamos bulvės pardavinėjamos supakuotos į naują, švarią pakuotę iš tinkamų medžiagų, labai pralaidžių orui, padedančių užtikrinti, kad produkcija būtų tinkamai laikoma ir vežama.

Bulvės supakuojamos vienodomis partijomis pagal dydį ir kilmę. Bulvių dydis ne mažesnis kaip 35 mm. Vis dėlto, prekiauti 18–35 mm dydžio bulvėmis leidžiama, jei jos žymimos užrašu „patata menuda fuera de calibre“ (dydžio reikalavimų neatitinkančios mažos bulvės) arba kitokiu atitinkamu prekės aprašymu.

Reikalavimas, kad bulvės būtų vienodo dydžio, neprivalomas ant prekių pakuočių, kurių grynasis svoris yra didesnis nei 5 kg. Pakuotėms, kurių grynasis svoris nedidesnis kaip 5 kg, didžiausių ir mažiausių bulvių skirtumas negali būti didesnis nei 35 mm.

Pakuočių grynasis svoris 15, 10, 5, 4, 3, 2 arba 1 kg. 20–25 kg svorio pakuotės leidžiamos tik išimtiniais atvejais, jei jos skirtos restoranams, viešbučiams ir kitiems stambiems klientams, kurie to pageidauja.

3.7. Specialios ženklinimo etiketėmis taisyklės:

Trečdalį priekinės SGN ženklinamos produkcijos pakuotės spausdintinėmis raidėmis, turi būti nurodomas SGN logotipas ir užrašas „Indicación Geográfica Protegida „Pataca de Galicia“/„Patata de Galicia“ “, kurie turi sudaryti trečdalį priekinės pakuotės pusės.

Kiekvienos pakuotės užpakalinėje dalyje taip pat turi būti tikrinimo įstaigos išduota sunumeruota etiketė, kurioje pateikiamas geografinės nuorodos logotipas.

4. Glaustas geografinės vietovės apibūdinimas:

Nustatytai geografinei vietovei priskiriamos keturios Galisijos autonominės srities vietovės, kurioms priklauso:

Bergantiños vietovė (A Coruña): ją sudaro Carballo, Coristanco, A Laracha, Malpica ir Ponteceso savivaldybės;

A Terra Chá-A Mariña (Lugo) vietovė: ją sudaro visos Abadín, Alfoz, Barreiros, Cospeito, Foz, Lourenzá, Mondoñedo, Ribadeo, Trabada, Valadouro, Vilalba ir Xermade savivaldybių teritorijos;

Lemos vietovė (Lugo): ją sudaro Monforte de Lemos, Pantón ir Saviñao savivaldybių teritorijos;

A Limia vietovė (Ourense): jai priklauso visos Baltar, Os Blancos, Calvos de Randín, Castrelo do Val, Cualedro, Laza, Monterrei, Oímbra, Porqueira, Rairíz de Veiga, Sandiás, Sarreaus, Trasmiras, Verín, Vilar de Santos ir Xinzo de Limia savivaldybės, Allaríz savivaldybei priklausančios Coedo ir Torneiros apylinkės, taip pat Vilar de Barrio savivaldybei priklausančios Bóveda, Padreda, Seiró ir Vilar de Barrio apylinkės, Xunqueira de Ambía savivaldybės A Abeleda, Bobadela a Pinta, A Graña ir Sobradelo apylinkės.

5. Ryšys su geografine vietove:

5.1. Geografinės vietovės ypatumai:

Nustatytos geografinės vietovės klimato sąlygos ir dirvožemiai yra tinkami bulvėms augti ir užtikrina gerą Galisijos bulvių kokybę.

Konkrečios šios SGN geografinės vietovės ypatybės, tiesiogiai susijusios su parametrais, kurie laikomi itin tinkamais bulvėms:

Klimatas: Krituliai. Pažymėtina, kad gamybos vietovėse gausu kritulių (1 000–1 500 mm per metus), sausasis laikotarpis yra rugpjūčio ir rusėjo mėnesiai. Bulvėms augant temperatūra nėra per aukšta.

Dirvožemis: Purūs ir priesmėlio dirvožemiai, kurių pH yra 5–6,5.

Kraštovaizdis: Šie regionai – daugiausia yra lygumų vietovės; jie yra vidutiniame aukštyje arba žemai, tad idealiai tinka bulvėms auginti.

5.2. Produkto ypatumai:

Ypatybės, kuriomis Galisijos bulvės išsiskiria iš kitose vietovėse užaugintų bulvių:

— Kennebec veislė, pasižyminti labai negiliomis akutėmis, plona ir lygia žieve, taip pat labai baltu minkštimu, yra itin gerai prisitaikiusi prie Galisijos dirvožemio.

— Kokybiniai rodikliai: šios SGN ženklinamos bulvės nelabai krakmolingos, pakankamai kietos, lengvai arba vidutiniškai tižios, liečiant kietos. Dėl šių savybių ir didelio sausosios medžiagos kiekio, spalvos, aromato ir skonio ypatybių paruošus šios bulvės puikiai tinka bet kokiems patiekalams.

— Analitinės savybės: daugiau nei 18 % sausųjų medžiagų ir mažiau nei 0,4 % redukuojančiojo cukraus.

5.3. Priežastinis geografinės vietovės ir produkto, kuriam suteikta SKVN, kokybės ar savybių arba geografinės vietovės ir kurios nors produkto, kuriam suteikta SGN, savybės, gero vardo ar kitos ypatybės ryšys:

Dėl geografinės vietovės gamtinių sąlygų, visų pirma, dėl to, kad gamybos vietovėse gausu kritulių, o temperatūra nėra pernelyg aukšta, bulvės gali tinkamai išsivystyti, jų nereikia laistyti, todėl šakniagumbiai auga tolygiai.

Dėl sausojo laikotarpio rugpjūtį ir rugsėjį, kai dirvoje trūksta vandens, iki derliaus nuėmimo šakniavaisiai tampa ne tokie vandeningi ir puikiai subręsta, susiformuoja lygi ir atspari žievė. Dėl šios priežasties ir dėl to, kad vandens kiekis šakniagumbiuose sumažėja, bulves lengviau išlaikyti, pagerėja jų kulinarinė kokybė.

Gamybos vietovės dirvožemis yra daugiausia priemolis ir priesmėlis, kurių pH yra 5–6,5, o tai puikiai tinka bulvėms auginti, nes dirva vėdinasi ir dėl to sumažėja ligų, tokių kaip Pectobacterium spp. arba Rhizoctonia solani. Dėl tokios dirvos struktūros susiformuoja plona ir lygi šakniagumbių žievė, o šakniagumbiai iš žemės iškasami švarūs (nebūtina jų plauti). Be to, nedidelis rūgštingumas pasėlius apsaugo nuo kai kurių ligų, pavyzdžiui, nuo Streptomyces spp.

Dėl žmogiškųjų veiksnių pažymėtina, kad vienas iš tradicinių auginimo metodų yra dirvos tręšimas mėšlu (25–30 t/ha), kuris labai prisideda prie labai geros galutinės kulinarinės bulvių, išaugintų tokiomis ypatingomis sąlygomis, kokybės.

Nuoroda į paskelbtą specifikaciją:

(Reglamento (EB) Nr. 510/2006 5 straipsnio 7 dalis)

http://mediorural.xunta.es/fileadmin/arquivos/alimentacion/Patata_Galicia_Pliego_Condiciones.pdf

(1) OL L 93, 2006 3 31, p. 12.